和王員外雪晴早朝
作者：錢珝
朝代：唐

paragraphs: 紫微晴雪帶恩光，繞仗偏隨鴛鷺行。
長信月留寧避曉，宜春花滿不飛香。
獨看積素凝清禁，已覺輕寒讓太陽。
題柱盛名兼絕唱，風流誰繼漢田郎。
（見《錢考功集》卷八）（按：《萬首唐人絕句》卷六八收前四句作錢珝詩。
《韻語陽秋》卷二謂此詩及《同程七蚤入中書》「二詩皆珝所作無疑，蓋起未嘗入中書也。
」《全唐詩》卷二三九收此詩於錢起名下，今爲移正。
）。